cyanic-selkie/wikianc huggingface dataset:
Keuhkokuume
Historia
1900-luvun alussa keuhkokuume oli tappava tauti. Kun sulfalääkkeet tulivat käyttöön 1930-luvulla ja penisilliini kymmenen vuotta myöhemmin, aikaisemmin synkkä keuhkokuumeen ennuste muuttui paremmaksi. Modernit kirurgiset tekniikat ja tehohoidon kehittyminen vähensivät osaltaan keuhkokuumekuolleisuutta. Kuitenkin vielä 1950-luvulla pneumokokin aiheuttama keuhkokuume ja sen sivutaudit, erityisesti aivokalvontulehdus, olivat tavallinen kuolinsyy vanhuksilla ja muilla riskiryhmillä. Lapsia alettiin rokottaa Yhdysvalloissa Haemophilus influenzae tyyppi b (Hib)- bakteeria vastaan vuonna 1988, mikä johti pian sairaustapausten vähenemiseen. Suomessa Hib-rokote lisättiin yleiseen rokotusohjelmaan 1980-luvun lopulla, minkä seurauksena varsinkin pikkulasten vakavat Hib-infektiot hävisivät. Samoin pneumokokkirokotusten aloittaminen Yhdysvalloissa aikuisille vuonna 1977 ja lapsille vuonna 2000 on muuttanut vakavat pneumokokki-infektiot harvinaisemmiksi.
Korintin sota
Korintin sota käytiin vuosina 395–387 eaa. Ateena, Argos, Korintti ja Theba yrittivät Persian avustuksella kukistaa Spartan, josta oli peloponnesolaissodan jälkeen tullut Kreikan suurvalta. Ateena oli peloponnesolaissodan takia menettänyt sen vallassa olleet alueet eli niin sanotun Ateenan imperiumin Spartalle. Sodan tärkein syy oli kuitenkin Spartan omavaltainen käyttäytyminen heikompia liittolaisiaan kohtaan.
Lekhaionin taistelu
Lekhaionin taistelu oli eräs antiikin Kreikan sodankäynnin käännekohdista. Ifikrateen joukoista suurin osa oli kevyesti varustettuja peltasteja. Spartalaiset joukot olivat taas pääasiassa raskaasti varustettuja hopliitteja. Ifikrates käytti tätä hyväkseen ja käski joukkojensa hyökätä spartalaisia vastaan heittokeihäin. Kun spartalainen rivistö yritti päästä lähitaisteluun ateenalaisten kanssa, nämä perääntyivät nopeasti. Spartalaisten päällikkö komensi pian osan nuoremmista sotilaistaan hyökkäämään peltasteja vastaan. Ifikrateen joukot välttelivät kuitenkin helposti raskaasti varustettuja spartalaisia, ja kun spartalaiset taas yrittivät päästä takaisin omaan rivistöönsä, ateenalaiset tekivät vastahyökkäyksen. Sama toistui useaan kertaan, ennen kuin ateenalaiset lähettivät omat hopliittinsa spartalaisia vastaan. Nähdessään tilanteen toivottomuuden spartalaiset lähtivät pakoon. Taistelussa kuoli noin 250 spartalaista yhdestä pataljoonasta (mora), joka käsitti 600 miestä.
Sota Aigeianmerellä
Kuullessaan tästä ateenalaiset lähettivät 40 laivaa Thrasybuloksen johdolla spartalaisia vastaan. Thrasybulos epäili kuitenkin, että hän saisi aikaan enemmän, jos ei hyökkäisi suoraan spartalaisia vastaan. Hän purjehti Hellespontokselle, jossa hän sai useita kaupunkeja liittymään Ateenaan. Hän asetti myös veron, jonka kaikki Byzantionin ohittavat laivat joutuivat maksamaan. Ateena alkoi näin jälleen saada niitä verotuloja, joita se oli kerännyt ennen peloponnesolaissotaa. Tämän jälkeen Thrasybulos purjehti Lesbokseen ja kukisti siellä olleet spartalaisjoukot. Lesboksella ollessaan Thrasybulos sai surmansa eräässä hyökkäyksessä.
Erwin van de Looi
Ura valmentajana
Kesäkuussa 2016 van de Looi aloitti Willem II Tilburgin päävalmentajana kaksivuotisella sopimuksella. Debyyttikaudellaan van de Looi luotsasi Willemin liigassa sijalle 13, mikä oli seuran toiseksi paras sijoitus pääsarjatasolla sitten kauden 2008/09. Kaudella 2017/18 Willem ajautui jälleen putoamiskamppailuun. Tammikuussa hän ilmoitti, ettei jatka seuran valmentajana kauden jälkeen. Ilmoitus ja heikot tulokset kiristivät kannattajien ja van de Looin välejä, ja lopulta hän erosi tehtävästään maaliskuun alussa 2018.
Larry David
Vuonna 2000 David aloitti uuden Jäitä hattuun -nimisen komediasarjansa tuotannon. Käsivarakameralla kuvatussa ja improvisoituun dialogiin nojaavassa, HBO-kaapelikanavan tuottamassa sarjassa David näyttelee eräänlaista karikatyyriä itsestään, käsikirjoittaja Larry Davidia. Sarjaa on tehty kymmenen tuotantokautta. Suomessa sarjaa on esittänyt Canal+ ja Yleisradio.
Hamilton Fish III
Varhainen elämä
Fish syntyi Garrisonin kylässä New Yorkissa merkittävään poliitikkosukuun. Hänen isänsä oli kansanedustaja Hamilton Fish II ja äitinsä Emily o.s. Mann. Hänen isänsä isä oli Hamilton Fish, joka oli toiminut ulkoministerinä ja kuvernöörinä sekä istunut kuusi vuotta Yhdysvaltain senaatissa.
Myöhemmät vaiheet
Myös Fishin poika Hamilton Fish IV (tunnetaan myös nimellä Hamilton Fish, Jr.) nousi tunnetuksi poliitikoksi.
Roberto Ayala
Seuratasolla Ayala on pelannut Racing Clubin lisäksi kotimaassaan Ferro Carril Oestessa (1991–1994) ja River Platessa (1994–1995), Italiassa Napolissa (1995–1998) ja Milanissa (1998–2000) sekä Espanjassa Valenciassa (2000–2007) ja Real Zaragozassa (2007–2010).
Ayala edusti Argentiinaa vuosien 1998, 2002 ja 2006 MM-kilpailuissa. Vuoden 2002 kisoissa hän ei päässyt kertaakaan kentälle. Hän toimi myös maajoukkueen kapteenina ja oli Diego Simeonen ja Javier Zanettin jälkeen kolmas sata maaottelua pelannut argentiinalainen. Ayala pelasi myös Argentiinan olympiajoukkueessa ja voitti hopeaa vuoden 1996 kesäolympialaisissa ja kultaa vuoden 2004 kesäolympialaisissa.
Rick Tocchet
Tocchet siirtyi Tampa Bay Lightningin päävalmentajaksi marraskuussa 2008 erotetun Barry Melrosen tilalle. Tocchetin ensimmäinen kokonainen kausi Tampa Bayn valmentajana oli 2009–2010. Joukkue jäi kolmannen kerran perättäin NHL:n pudotuspelien ulkopuolella, ja se erotti kauden päätteeksi sekä Tocchetin että toimitusjohtaja Brian Lawtonin.
Ykkösen kausi 1999
Liigakarsintaottelut
FC Lahti säilytti liigapaikkansa yhteismaalein 1–0
Dr. Horrible’s Sing-Along Blog
Dr. Horrible’s Sing-Along Blogin ovat käsikirjoittaneet Joss Whedon, Zack Whedon, Jed Whedon ja Maurissa Tancharoen, ja sen on ohjannut Joss Whedon. Musikaali voitti People’s Choice -palkinnon kategoriassa ”Favorite Online Sensation” ja Hugo-palkinnon parhaasta dramaattisesta esityksestä. Vuoden 2009 Stream Awards -gaalassa se voitti peräti seitsemän palkintoa.
Mark Robson
Ura
Robson aloitti uransa elokuva-alalla 20th Century Foxin lavasteosastolla ja siirtyi sieltä RKO:lle, jossa hän lopulta päätyi leikkaajaksi. Hän leikkasi Robert Wise kanssa Orson Wellesin elokuvat Citizen Kane ja Mahtavat Ambersonit. 1942 hän ja Wise päätyivät RKO:n vasta perustettuun B-luokan kauhuelokuvien tuotantoyksikköön, jota johti Val Lewton. Robson leikkasi Lewtonin kauhuelokuvan klassikot Kissaihmiset, Yö voodoo-saarella ja Leopardimies.
Etelämeren paratiisi (1953) esitteli Gary Cooperin James Michenerin menestysromaanin Morganina. Vuonna 1955 Toko-Rin sillat on yksi Robsonin uran suurimmista hiteistä, jonka pääosissa nähtiin William Holden ja Grace Kelly. Elokuva voitti yhden Oscarin ja sai lisäksi vielä yhden ehdokkuuden. Oscar-ehdokkuus parhaasta miessivuosasta tuli Arthur Kennedylle elokuvasta Murhaajako?. Vuonna 1956 valmistunut Mitä kovemmin he kaatuvat oli Humphrey Bogartin ja Rod Steigerin tähdittämä film noir -klassikko, joka sai Oscar-ehdokkuuden parhaasta mustavalkoelokuvan kuvauksesta. Se jäi Bogartin viimeiseksi elokuvaksi.
Sauvo
Historia
Historia tuntee vanhoja kartanoita jo 1300-luvun ensimmäiseltä puoliskolta: Paddaisten kartano mainitaan vuonna 1326, ja Ruonan kartano vuonna 1350.
Seurakunnat
Suomen ortodoksisen kirkon seurakunnista Sauvon alueella toimii Turun ortodoksinen seurakunta. Kirkon sisäisistä herätysliikkeistä paikkakunnalla toimii evankelisuus.
FDF Mod
Myös lehdistö on huomannut ja esitellyt modia sen eri vaiheissa. Kotimaisista lehdistä esimerkiksi Aamulehti, Suomen Sotilas ja Pelit-lehti ovat julkaisseet artikkeleita modista. Ulkomailla modi on päätynyt muun muassa ranskalaisen Joystick- ja englantilaisen PC Format -lehden sivuille sekä kylkiäislevylle.
FDF mod 1.4 for OFP Resistance
Seuraava julkaisu korjasi yhden suuren puutteen: Suomelle ominaisen maaston puuttumisen. Itsenäisyyspäivänä 6. joulukuuta 2003 julkaistussa versiossa (1.1) modiin tuotiin East Border -niminen saari, jonka kokonaispinta-ala on noin 144 neliökilometriä.
Ensimmäinen itse modia päivittämätön julkaisu tapahtui 10. marraskuuta 2004, kehittäjien julkaistessa FDF Desert Pack -paketin. Paketissa lisättiin modiin kuvitteellinen, aavikkoinen, Afrikan sarven alueelle sijoittuva Al Maldajah -saari. Saaren ohella paketista löytyivät suomalaiset rauhanturvaajat uusine aavikkotoimintaan sopivine asusteineen sekä joukko-osastot kuvitteelliselle hallitukselle ja kapinallisille.
FDF mod for ARMA 2
ARMA 2 -peliin siirtyminen tapahtui uuden maaston myötä, kun 7. joulukuuta 2009 julkaistiin Podagorsk-saari. 21. maaliskuuta 2011 oli vuorossa ensimmäinen laajempi julkaisu ARMA 2 -pelille: 1.0. Julkaisun sisältö koostui valikoimasta puolustusvoimien varusteita ja ajoneuvoja sekä kampanjasta, jossa suomalaiset ovat jälleen joutuneet rauhanturvatehtäviin. Tähän modiin musiikin lainasi Celestial Aeon Project.
Ranskan kunnallisvaalit
Ranskan kunnallisvaaleissa valitaan paikallishallintoon kuuluvat kunnallisvaltuuston jäsenet, joiden nimitys on ”conseiller municipal”. Kunnallisvaltuuston kauden pituus on kuusi vuotta. Valtuutettujen joukosta valitaan kunnanjohtaja eli määri.
Jerkcity
Jerkcityn tyylilaji on vaikeaselkoinen huumori. Toistuvia aiheita ovat päihteet, pornografia, siitin ja miesten homoseksuaalisuus, homofobia ja tietotekniikka harrasteena. Sarjan erikoisuus on fellaatiota kuvaavat onomatopoeettiset sanonnat kuten "HUALGHLAHGLUAHLUAHLUAG".
Nilmar
Nilmar Honorato da Silva, yleensä vain Nilmar (s. 14. heinäkuuta 1984 Bandeirantes, Brasilia) on brasilialainen jalkapalloilija, joka edusti kotimaassaan muun muassa Corinthiansia ja Internacionalia sekä Euroopassa ranskalaista Lyonia ja espanjalaisseura Villarrealia. Nilmar oli pelipaikaltaan hyökkääjä.
Filip Sveningsson
Filip Sveningsson (s. 3. heinäkuuta 1999 Gislaved, Ruotsi) on ruotsalainen jääkiekkoilija, joka pelaa kotimaansa toiseksi korkeimmalla sarjatasolla HockeyAllsvenskan-joukkue BIK Karlskogassa. Hän on pelipaikaltaan laitahyökkääjä.
Deji Aliu
Aliun urheilu-ura alkoi kunnolla vuonna 1991, kun paikallisen urheiluseuran valmentaja näki hänen juoksevan koulun kilpailussa. Hän liittyi kyseiseen urheiluseuraan, ja seuraavana vuonna kilpaili jo Soulin nuorten MM-kisoissa, joissa karsiutui 200 metrin juoksun välierissä ajalla 21,44 ja oli mukana Nigerian joukkueessa, joka voitti pronssia 4 x 100 metrin viestijuoksussa. Kaksi vuotta myöhemmin hän voitti nuorten Afrikan-mestaruuden 100 metrin juoksussa ajalla 10,61 sekä 200 metrillä ajalla 21,34. Myöhemmin samana vuonna hän voitti Lissabonissa nuorten maailmanmestaruuden 100 metrillä ajalla 10,17 ja hopeaa 200 metrillä. Göteborgin MM-kisoissa 1995 hän karsiutui 100 metrin toisissa alkuerissä. Seuraavana vuonna Ateenan olympialaisissa tulos oli sama.
Rauhankappeli
Helsingin yksityinen kreikkalaiskatolinen seurakunta osti kappelin rakennuskivet ja tiilet rakentaakseen oman Pyhän Nikolauksen kirkon Hietaniemeen. Kappelin suuri muistolaatta päätyi Helsingin Kaupunginmuseoon, kattokruunu sijoitettiin hautausmaan kappeliin, suuri kuparille maalattu jouluikoni Uspenskin katedraaliin ja huipulla ollut risti muistomerkiksi käytöstä poistetulle Hangon ortodoksiselle hautausmaalle.
Roberto Sierra
Roberto Sierra syntyi Puerto Ricolla ja opiskeli Puerto Ricon yliopistossa ja konservatoriossa. Valmistuttuaan hän lähti Eurooppaan, jossa hän opiskeli aluksi Royal College of Musicissa ja Lontoon yliopistossa sekä myöhemmin Utrechtissa. Hän palasi Puerto Ricolle 1982.
Kai Nurminen
Kai Nurminen (s. 29. maaliskuuta 1969 Turku) on entinen suomalainen jääkiekkoilija, joka on tunnettu erityisesti kovana maalintekijänä. Hänet tunnettiin vaarallisesta rannelaukauksesta, josta hän sai lempinimen "Kultaranne". Syyskuussa 2008 Nurminen ilmoitti lopettavansa pelaajauransa.
Suurimmat saavutukset hän saavutti Turun Palloseurassa, jossa hän voitti kaksi mestaruutta ja teki henkilökohtaisen piste-ennätyksensä jääkiekon SM-liigassa: tehopisteet 41+37=78 kaudelta. Samaisen kauden päätteeksi Nurminen palkittiin kultaisella kypärällä.
Margit Lilius
Lilius oli alusta asti mukana Suomalaisen oopperan vuonna 1922 perustetussa baletissa ja sai jo seuraavana vuonna tehtäväkseen Joutsenlammen roolin Odette-Odile. Vuonna 1926 Margit Lilius pääsi Milanon La Scalan tunnetuimman pedagogin Enrico Cecchettin oppilaaksi, mutta joutui palaamaan Suomeen hoitamaan emännyyttä miehensä Lauri Järvisen suvun maatilalla Hausjärven Oitissa. Sen ohella hän opetti tanssia ja esiintyi taas oopperan baletissa, mutta lopetti vuonna 1935 kun koko baletti oli lopetusuhan alla. Margit Lilius lähti Olga Preobrazhenskajan oppiin Pariisiin, mutta vietti sotavuodet Oitissa. Hän muutti sotien jälkeen Yhdysvaltoihin sinne aiemmin muuttaneen poikansa luo ja antoi hyväntekeväisyysesityksiä Suomen jälleenrakentamisen hyväksi.
Leonard Slatkin
Slatkin sai stipendin opiskelemaan säveltämistä Indianan yliopistossa, mutta keskeytti opinnot yhden lukukauden jälkeen kun ei halunnut osallistua pakolliseen sotilaskoulutukseen. Isänsä varhaisen kuoleman jälkeen Leonard Slatkin tunsi itsensä vapaaksi toteuttamaan unelmaansa kapellimestarin työstä, huolimatta ujoudestaan. Hän opiskeli Aspenin musiikkijuhlien kurssilla Walter Susskindin johdolla ennen pääsyään Juilliard Schooliin, jossa hän erikoistui orkesterinjohtoon ranskalaisen Jean Morelin johdolla, opiskelutoverinaan muun muassa suomalainen Leif Segerstam. Slatkin debytoi vuonna 1966, ja vuonna 1968 Walter Susskind nimitti hänet Saint Louisin sinfoniaorkesterin avustavaksi kapellimestariksi. Vuonna 1977 Slatkin nimitettiin New Orleansin sinfoniaorkesterin musiikilliseksi neuvonantajaksi.
Placebo (albumi)
Placebo on Placebon esikoisalbumi, joka julkaistiin 17. heinäkuuta 1996. Vuonna 1998 Q-lehden lukijat äänestivät albumin sijalle 87 listalla kaikkien aikojen parhaasta albumista. Albumi masteroitiin ja julkaistiin uudelleen 18. syyskuuta 2006 kymmenvuotispäivän kunniaksi.
Paalupaikka
Amerikkalaiset autourheilusarjat
NASCAR-sarjassa kuljettajalla on käytössään radasta riippuen yksi tai kaksi kierrosta. Ennen vuotta 2001 käytössä oli kaksipäiväinen aika-ajoformaatti, mutta siitä luovuttiin siirryttäessä yhden moottorin sääntöön, mutta Daytona 500 -ajoissa on poikkeava systeemi, jossa on kaksi aika-ajoa.
Yhdyssana
Englanti on siinä mielessä huomattava poikkeus, että muissa germaanisissa kielissä on laajalti tapana kirjoittaa yhdyssanat yhteen.
Keisarillisen Japanin laivasto
Keisarillisen Japanin laivasto (Kyūjitai: 大日本帝國海軍 Shinjitai: 大日本帝国海軍  tai 日本海軍, Nihon kaigun) oli keisarillisen Japanin merivoimat vuodesta 1869 vuoteen 1947, jolloin se hajotettiin uuden perustuslain myötä kansainvälisten jännitteiden ratkaisemiseksi.
Juuret
Välittömästi Japanin avauduttua ulkomaalaisille vaikutteille, Tokugawa-shōgunaatti aloitti aktiivisen mukautumisen länsimaalaiseen laivastoteknologiaan. Vuonna 1855 Alankomaiden avustuksella shōgunaatti hankki ensimmäisen siipirataslaivansa, Kankōmarun, jota käytettiin koululaivana ja sen kotisatama oli shōgunaatin perustama Nagasakin laivastokoulutuskeskus. Vuonna 1857 shōgunaatti hankki ensimmäisen potkurihöyrylaivansa Kanrinmarun. Laivasto-opiskelijat lähetettiin opiskelemaan ulkomaille, esimerkiksi tuleva amiraali Enomoto Takeaki (opiskeli Alankomaissa 1862–1867), jonka seurauksena Japanilla oli joukko ulkomaalaiskoulutettuja amiraaleja kuten Tōgō Heihachirō ja Isoroku Yamamoto. Vuonna 1865 ranskalainen laivastoinsinööri Léonce Verny palkattiin rakentamaan Japanin ensimmäiset modernit laivastoarsenaalit Yokosukaan ja Nagasakiin.
Britannian tuki
1870- ja 1880-luvuilla Keisarillinen laivasto pysyi pääasiassa rannikkopuolustuslaivastona, vaikka Meijin hallitus yhä pyrkikin modernisoimaan sitä. Jhoshomaru (nimettiin pian uudelleen Ryujomaruksi), toimeksiantajana Thomas Glover, valmistui Aberdeenissä, Skotlannissa 27. maaliskuuta 1869. Seuraavana vuonna keisari antoi määräyksen, että Britannian kuninkaallisesta laivastosta tulisi Japanin laivaston malli ja esimerkiksi laivat Fusō, Kongō ja Hiei valmistettiin Britannian telakoilla. Vuonna 1873 brittiläinen lähetystö vieraili Japanissa kommodori Archibald Douglasin johdolla. Myöhemmin kommodori L.P. Willan palkattiin kouluttamaan laivaston kadetteja. Yksityiset teollisuusfirmat kuten Ishikawajima ja Kawasaki syntyivät myös näihin aikoihin.
Kameraoperaattori
Kameraoperaattori (myös apulaiskuvaaja) on elokuva- ja televisio-alan ammattinimike kameran käyttäjälle. Operaattori toimii usein varsinaisessa taiteellisessa vastuussa olevan kuvaajan alaisuudessa, mutta kuvaaja voi myös itse käyttää kameraa.
Luettelo Helsingin julkisista taideteoksista ja muistomerkeistä
Muistolaatat ovat omassa luettelossaan.
Helsingin taideteosten historiaa ja muodostuneita käytäntöjä
Varhaisin naiskuvanveistäjän julkinen teos Helsingissä on Hilda Flodinin Vuolukivinaamiot, jotka valmistuivat Aleksanterinkatu 44:n portaaliin vuonna 1901. Helsingin julkinen tila on miehinen. Miehille omistettuja tai nimettyjä julkisia taideteoksia ja muistomerkkejä Helsingissä on 110. Naisille omistettuja on 41.
Psykoanalyyttinen taiteentutkimus
Freudin teoria taiteesta ja unien tulkinnasta
Sigmund Freudin psykoanalyyttisessa teoriassa taiteen tekemisen olemuksesta on keskeistä ristiriita tietoisen ja tiedostamattoman välillä. Freudin mukaan tiedostumattomia primaariprosesseja hallitsi mielihyväperiaate, kun taas tietoinen ajattelu tapahtui sekundaariprosessien, kuten kielen, kautta. Kuvat kuuluivat primaariprosesseihin.
Vaikutus
Freudin Unien tulkinta (1899) vaikutti myös taiteen suuntauksiin, kuten surrealismiin. Taiteilijat ovat etsineet kanavaa tiedostumattomaan eri tavoin, kuten Jackson Pollock roiskemaalauksella ja surrealistit erilaisilla automaattitekniikoilla.
Odetta
Odetta Holmes eli Odetta (31. joulukuuta 1930 – 2. joulukuuta 2008) oli afroamerikkalainen laulaja ja kitaristi, jonka ohjelmistoon kuului yhdysvaltalaista kansanmusiikkia, bluesia, jazzia ja spirituaaleja. Hän oli keskeisiä henkilöitä amerikkalaisen kansanmusiikin renessanssissa 1950- ja 1960-luvuilla.
Jimi Jamison
Lapsuus ja nuoruus
Vuonna 1975 Jamison liittyi Target -yhtyeen laulajaksi. Yhtye julkaisi kaksi studioalbumia, Target ja Captured, ennen hajoamistaan vuonna 1977. Hän vaikutti Targetin hajoamisen jälkeen paikallisissa kokoonpanoissa ja oli taustalaulajana muiden artistien ja yhtyeiden levytyksillä, kunnes hän liittyi vuonna 1982 Cobra -yhtyeeseen. Cobra julkaisi vuonna 1983 lyhytaikaisen uransa ainoaksi jääneen studioalbumin First Strike.
Odetta
Odettalla oli myös näyttelijänura. Albumeilla Odetta and the Blues (1965) ja Odetta (1967) oli kuultavissa entistä huomattavampia jazzvaikutteita, mutta vuosina 1977–1997 hän julkaisi ainoastaan kaksi uutta albumia: Movin' It On ja Christmas Spirituals, molemmat 1987. Hän on sittemmin tehnyt comebackin ja saanut vuonna 1999 National Medal of Artsin. Häneltä ovat myöntäneet saaneensa vaikutteita muiden muassa Janis Joplin, Bob Dylan ja Joan Baez.
Jimi Jamison
Sooloura (1989–2000)
Soolouransa toisen studioalbumin Empires Jamison julkaisi nimellä Jimi Jamison’s Survivor vuonna 1999.
Yhteistyö Jim Peterikin ja Bobby Kimballin kanssa (2006–2011)
Vuonna 2008 Jamison aloitti yhteistyön Survivorin entisen pianistin Jim Peterikin kanssa, ja julkaisi vuonna 2008 Euroopassa uuden sooloalbumin Crossroads Moment. Yhdysvalloissa albumi julkaistiin vuonna 2009. Crossroads Momentin julkaisua seurasi myöhemmin vuonna 2010 uusi albumi Extra Moments, ja lokakuussa julkaistiin Jamisonin ja Toton alkuperäislaulaja Bobby Kimballin yhteinen albumi Kimball/Jamison.
Seinäjoen Peliveljet
Seinäjoen Peliveljet (lyh. SPV) on 1994 perustettu seinäjokinen salibandyn erikoisseura. Harrastemielessä seuran toiminnassa oli alkujaan mukana myös kaukalopallo, joka kuitenkin jäi vuosien varrella pois. Seuran perustivat Tommy Koponen, Ville Kivimäki ja Kimmo Pollari. Ensimmäisen kerran seura osallistui salibandyliiton alaisiin sarjoihin kaudella 1994–1995.
Panostus mitalipeleihin
Kauden 2009–2010 tavoitteena joukkueella oli ainoastaan mestaruus, mutta runkosarjan ja pudotuspelien esitykset eivät aivan riittäneet tavoitteeseen. Runkosarjan 15 voittoa, 2 tasapeliä ja 9 tappiota toivat joukkueelle 32 pistettä ja viidennen sijan. Pudotuspeleissä tavoitteen eteen tuli välierissä Tapanilan Erä, joka voitti sarjan. Pronssiottelusarjassa vastaan tuli Classic jonka Peliveljet voitti ja joukkue saavutti sen myötä seuran toisen pronssisen mitalin.
Arvot ja kulttuuri
Seinäjoen Peliveljien arvoissa vaikuttaa vaikuttaa kristillinen tausta, joka on käytännössä ilmentynyt päihteettömyytenä, toisten ihmisten hyväksymisenä ja arvostamisena sekä korkeana työmoraalina. Seuran toiminta on laajentunut yleisseuraksi ja eikä pelaajilta edellytetä hengellistä vakaumusta. Seuran perustaja Tommy Koposen mukaan Peliveljien arvoissa näkyy kurinalaisuus, järjestelmällisyys sekä urheilullisuus. Peliveljien pelitavallisena tavaramerkkinä on pidetty aggressiivista karvauspelaamista.
Ritchie Blackmore
Elämä ja ura
Ritchien ollessa kaksivuotias hänen perheensä muutti Hestoniin Middlesexiin. Isä osti hänelle kitaran noin vuonna 1955, jonka jälkeen hän otti joitakin klassisen kitaran tunteja. Aluksi Blackmore käytti Gibson ES-335 -kitaraa, mutta myöhemmin (1969–1970) Blackmoren kitaraksi on vakiintunut Fender Stratocaster. Blackmore’s Night -yhtyeessä hän käyttää yhtyeen musiikkiin ja tyyliin sopivia kitaramalleja, mutta soittaa vieläkin Stratocasterilla jonkin verran.
Blackmore perusti Rainbow’n uudelleen (1994–1997). Liityttyään yhteen Candice Nightin kanssa hän soittaa nykyisin yhtyeessä Blackmore’s Night.
Blackmore on saanut vuosien mittaan nimen "The Most Difficult Man in Rock" ('rockin hankalin mies'). Tämä siksi, että hän on monesti ajautunut erimielisyyksiin muiden artistien ja yhtyejäsenten kanssa. Deep Purplessa Blackmore riitaantui yhtyeen laulajan Ian Gillanin kanssa, mikä vaikutti Gillanin eroamiseen kahteen kertaan, 1973 ja 1989. Blackmorella oli ongelmia myös Rainbow'n jäsenten kanssa, täysin sama kokoonpano ei soita kertaakaan useammalla kuin yhdellä albumilla.
Worcesterin yliopisto
Yliopistolla on käytössään kolme kampusta St John's Campus, City Campus ja Lakeside Campus, sekä niiden ohella myös Worcester Arena -urheiluareena ja The Hive -kirjasto.
James Godday
Godday oli mukana Ateenan olympialaisissa 2004 Nigerian joukkueessa, joka voitti 4 x 400 metrin viestijuoksussa olympiapronssia. Seuraavana vuonna hän karsiutui Helsingin MM-kisoissa 400 metrin välierissä ajalla 46,62. Kansainyhteisön kisoissa 2006 hän karsiutui myös 400 metrin välierissä ajalla 45,80. Myöhemmin samana vuonna hän sijoittui Afrikan mestaruuskilpailuissa viidenneksi ajalla 46,15. Vuonna 2008 hän karsiutui Pekingin olympialaisten välierissä ajalla 45,24.
August Cieszkowski
August Cieszkowski (1814–1894) oli puolalainen filosofi, taloustieteilijä, yhteiskunnallinen ja poliittinen aktivisti sekä yksi Liga Polskan ja poznańilaisen tiedeseuran Poznańskie Towarzystwo Przyjaciół Naukin (PTPN) perustajista. Filosofina Cieszkowski käsitteli erityisesti teonfilosofiaa.
Otteita kumouksellisista kokouksista
Otteita kumouksellisista kokouksista (Protokollsutdrag från subversiva möten) on turkulaisen suomenruotsalaiskirjailijan Henrik Janssonin toinen suomennettu romaani. Alkuteos ilmestyi 2007, suomennos 2009. Teoksen on suomentanut Mikko Laaksonen. thumb|left|Alkuteoksen Protokollsutdrag från subversiva möten kansi. Jansson käy romaanihenkilö Henrik Janssonin kautta läpi 70-lukulaista nuoruuttaan ja taistolaisvuosia Turussa. Hän etsii sitä menneisyyden nuorukaista, joka "pyyteettä halusi tehdä hyvää". Tarinan taustana on Janssonin omat kokemus suomenruotsalaisessa teiniradikalismissa ja Åbo Akademin opiskelijapiireissä. Kriitikon mukaan kuvausta ei sen suomenruotsalaisen taustan vuoksi voi pitää yleispätevänä, vaikka se sisältääkin samaa, mitä yleisesti tarkoitetaan taistolaisuudella. Taistolaisuuden käsittely suomenkielisestä kaunokirjallisuudessa on vähäistä, lähinnä Raija Oranen on tuonut sitä esiin romaanihenkilöidensä kautta. Vaikka teos on poliittinen muistelma, se on samalla herkkä nuorisokuvaus.
Mike Bossy
Michael Dean ”Mike” Bossy (22. tammikuuta 1957 Montreal, Québec, Kanada – 15. huhtikuuta 2022 ) oli kanadalainen jääkiekkoilija. Bossy, lempinimeltään The Boss, pelasi koko NHL-uransa New York Islandersissa ja oli voittamassa seurassa neljää Stanley Cupin mestaruutta 1980-luvun alussa (1980–1983). Pelipaikaltaan Bossy oli oikean laidan hyökkääjä ja yksi kaikkien aikojen tehokkaimpia pelaajia; hän pelasi 10 kauden uran aikana 752 runkosarjan ottelua ja teki 1126 pistettä (1,50 pistettä per ottelu).
Saavutuksia
thumb|oikea|300px|Bossyn jäädytetty pelinumero "22" riippuu [[Nassau Veterans Memorial Coliseumin katossa muistona hänen menestyksekkäästä NHL-urasta.]]
Savukoski
Maantiede ja luonto
Savukosken koillisrajalla Suomen ja Venäjän rajalla sijaitsee suomalaisen perinteen mukaan Joulupukin asuinpaikka Korvatunturi. Korvatunturi oli Suomen itärajan läntisin kohta vuosina 1920–1940. Savukosken korkein maastonkohta ja samalla kunnan pohjoisin piste on Sodankylän kunnanrajan ja valtakunnanrajan yhtymäkohdassa oleva Talkkunapää.
Kirjasto
Savukosken kirjasto sijaitsee Korvatunturin koulun naapurina (Sauherrantie 23C). Hallinnollisesti Savukosken kirjasto on eräs Pelkosenniemen, Savukosken ja Sodankylän kuntien yhteisen kirjastolaitoksen eli Sompion kirjaston yksi toimipiste. Savukosken kirjasto kuuluu Sompion kirjaston kautta myös Lapin kirjaston nimellä tunnettuun seudulliseen kirjastokimppaan.
Anttolan koulu
Anttolan koulu on Savonlinnan Anttolassa sijaitseva peruskoulu. Koulu sijaitsee valtatien 14 lähellä. Koulussa toimii luokat 1–6. Lukuvuonna 2020–2021 koulussa oli 95 oppilasta ja kuusi opettajaa.
Georg Öhman
Georg Öhman (22. joulukuuta 1891 Loviisa – 9. joulukuuta 1957 Hämeenlinna) oli suomalainen jääkärieläinlääkintäeversti ja eläinlääkäri.
Perhetausta
Öhmanin vanhemmat olivat kaupunginlääkäri ja lääketieteen tohtori Georg Öhman ja Karin Maria Elisabeth Hackzell. Hänen veljensä oli ylilääkäri Runar C. Öhman. Georg Öhman vihittiin avioliittoon vuonna 1919 Alma Mathilda Dorothea Helena Stenbergin kanssa, joka kuoli vuonna 1940 ja hän avioitui toisen kerran vuonna 1951 sairaanhoitaja Elli Amanda Kajanderin kanssa.
Talvi- ja jatkosota
Talvisotaan hän osallistui Päämajan eläinlääkintäosaston päällikkönä, josta hänet komennettiin eläinlääkäriksi 1. Divisioonaan ja edelleen 1. Armeijakuntaan. Välirauhan aikana hän toimi ensin samassa tehtävässä, mutta siirrettiin Kengityskoulun virkaatekeväksi johtajaksi ja edelleen Kotihevossairaala 1:n päälliköksi. Jatkosodan syttyessä hän palasi Päämajan Eläinlääkintäosaston päälliköksi, josta hänet siirrettiin 5. Hevossairaalan päälliköksi. Päämajan eläinlääkintätarkastajan viran hän vastaan otti vuonna 1942, josta hänet siirrettiin vuonna 1944 Aunuksen ryhmän eläinlääkäriksi ja vielä ennen sodan loppumista hänet siirrettiin 2. Hevossairaalan päälliköksi.
Luottamustoimet
Hän toimi 1. Divisioonan kunniatuomioistuimen jäsenenä vuosina 1933 ja 1936–1938. Kenttätykistörykmentti 1:n kunnianeuvoston puheenjohtajana hän toimi vuosina 1932–1933 ja Suomen eläinlääkintä-upseeriyhdistyksen puheenjohtajana vuosina 1931–1932.
ISO 9126
Sisäiset mittaustavat
Sisäiset mittaustavat sisältävät mittaustavat, jotka eivät vaadi ohjelmiston ajamista (staattiset mittaukset).
Ulkoiset mittaustavat
Ulkoiset mittaustavat sisältävät mittaukset, jotka tehdään ohjelmiston suorituksen aikana.
Lapin kunnanvaakuna
Vaakunan selitys on ”sinisessä kentässä ristissä kaksi hopeista, kultavartista piilua, joiden alakulmassa saatteena hopeinen, kaateinen kuokanterä, näiden yläpuolella kultainen lakio, jossa kolme sinistä, kultaemiöistä pellavankukkaa.”. Vaakunan on suunnitellut Gustaf von Numers, ja Lapin kunnanvaltuusto hyväksyi sen 12. syyskuuta 1950. Sisäasiainministeriö vahvisti vaakunan käyttöön 3. maaliskuuta 1951. Vaakuna jäi epäviralliseksi kotiseutuvaakunaksi 2009 Lapin ja Rauman kuntaliitoksen yhteydessä.
Emma Lunder
Lunder kilpaili maailmancupissa ensimmäisen kerran Pokljukassa maaliskuussa 2014, ja saavutti heti maailmancupin pisteitä oltuaan pikakilpailussa 30:s. Kymmenen parhaan joukkoon hän sijoittui ensimmäisen kerran oltuaan yhdeksäs Holmenkollenin pikakilpailussa maaliskuussa 2019. Parhaimmillaan hän on sijoittunut neljänneksi Kontiolahden pikakilpailussa joulukuussa 2022.
Tivoli (kaupunki)
Historiaa
Kaupungin edeltäjä oli antiikin kaupunki Tibur, joka sijaitsi strategisella paikalla Aniene-virran putousten yläpuolella. Etruskien aikana paikalla lienee ollut Alba Longan kaupunkivaltion siirtokunta. Nykyisin yksi sen suurimmista vetonauloista on Hadrianuksen villa kaupungin liepeillä. Tivolin antiikkinen Vestan temppeli toimi esikuvana Bramanten Roomaan rakentamalle Tempiettolle.
Alueella on asutuksen jäänteitä 1200-luvulta eaa. alkaen. Etruskien ajoilta on säästynyt kaksi temppeliä. Roomalaisten aikana kaupungin strategista merkitystä lisäsi sen sijainti reitillä, jota pitkin roomalaiset pääsivät Apenniinien poikki Abruzzoon, jossa asuivat samnilaiset ja monet muut roomalaisvaltion viholliskansat.
Port Essington
Port Essingtonin perustaminen
Siirtokunnan alkuvaihe sujui verrattaen hyvin. Sinne oltiin hankittu Sydneystä useita hirsirakennuksia, joista tehtiin muun muassa asuintaloja, kirkko ja sairaala. Siirtokunnan muu rakennuskanta koostui kaarnasta ja ruo’oista rakennetuista majoista, jotka tuhoutuivat parin vuoden sisällä rakentamisestaan termiittien syödessä tukirakenteet, jolloin ne poltettiin ja tilalle rakennettiin uudet. Paikallinen kivilaji osoittautui korkean rautapitoisuutensa vuoksi vaikeaksi hakata, mikä aiheutti ongelmia. Rakennukset oli rakennettava paaluille kivisen maan tasoittamisen vaikeuden takia, eikä siirtokunnan suojaksi rakennetusta aallonmurtajasta tehty kuin puolittain kivistä hakattu.
Global gaming 555
Global Gaming on ruotsalainen rahapeliyhtiö, joka tarjoaa useita erilaisia nettipelituotteita, mukaanlukien nettipokeri, pöytäpelit sekä live-kasinopelit useille kansainvälisille markkinoille.
Lisenssit
Global Gaming operoi lisenssi No. 1668/JAZ alla, joka on myönnetty sen tytäryhtiölle ELEC GAMES N.V. Curacao eGamingin toimesta, joka on valtuutettu ja säännelty Curacaon hallituksen toimesta.
Heinäkuussa 2018 Global Gamingille myönnettiin lisenssi Viron säännellyillä markkinoilla operoimiseen. EMTA (Estonian Tax and Customs Board) myönsi Global Gamingin tytäryhtiölle Safe Ent Ltd:lle lisenssin Ninja Casinolle sen jälkeen, kun he antoivat hyväksyntänsä yrityksen PayNPlay-palvelulle.
Viiskunta
Vuodesta 2015 alkaen lehti on ilmestynyt kerran viikossa, torstaisin.
Joutsenen veljekset
Karl ja Anton olivat Turun Nummenpakalta kotoisin olevia sepän poikia. He myös sattuivat molemmat olemaan kultaryntäyksen aikaan Yhdysvalloissa. Siellä he tapasivat lokakuussa 1897 ja päättivät lähteä yhdessä vuolemaan kultaa Klondikeen, missä he muodostivat perustan omaisuudelleen, jota myöhemmin veljesten palattua synnyinmaahansa elokuussa 1905 laajennettiin entisestään erinäisillä sijoituksilla.
Jean-Pierre Jarier
Muuta
Jarier on toiminut myös stunttina John Frankenheimerin elokuvassa Ronin.
Hydrofobinen
Hydrofobinen tarkoittaa kemiassa vettähylkivää, eli ainetta tai sen osaa, jonka vesimassa työntää pois sisältään. Tämä ominaisuus on tärkeä mm. tietyissä solubiologisissa prosesseissa. Esimerkkejä hydrofobisista molekyyleistä ovat alkaanit ja rasvat.
Formula 2
Paluu (2009–2012)
Uusi sarja aloitti toimintansa kaudella 2009. Sarja kilpaili Bernie Ecclestonen hallinnoiman GP2-sarjan kanssa.
VGA
Yleistä
Myöhemmin useiden valmistajien tehdessä parannettuna VGA-klooneja eli SuperVGA-kortteja, ne eivät olleet yhteensopivia keskenään. VESA stardardoi myöhemmin näiden ominaisuuksien käyttöä. Varhaisimpia SuperVGA-näytönohjainvalmistajia olivat muun muassa ATI, Chips & Technologies, Everex, Genoa, Orchid, Paradise, Sigma Designs, STB, Tecmar, Trident, Tseng Labs, Video 7 ja Willow.
Maankäyttö, maankäytön muutos ja metsätaloussektori
YK:n ilmastosopimus (1992) ja Kioton pöytäkirja (1997) velvoittavat maat raportoimaan LULUCF-sektorin nielut ja päästöt vuosittain. Kioton sopimuksen mukaan kukin osapuoli voi lukea hyväkseen kasvihuonekaasujen lähteistä syntyvien päästöjen ja nielujen aikaansaamien poistumien nettomuutokset, jotka johtuvat välittömistä ihmisen toiminnan aiheuttamista maankäytön muutoksista ja metsätalouden toimenpiteistä, jotka rajataan vuodesta 1990 lähtien tapahtuneeseen metsitykseen, uudelleen metsitykseen ja metsänhävitykseen.
Erich Ledwinka
Ledwinka opiskeli konetekniikkaa Wienin teknillisessä korkeakoulussa. Hän suoritti harjoitusjaksonsa vuonna 1921 isänsä työpaikalla Tatralla, jonne jäi myös töihin.
Mercedes-Benz G-sarja
Vuonna 1972 Mercedes-Benz ja SDP allekirjoittivat sopimuksen uuden maastoautomallin suunnittelusta ja valmistuksesta SDP:n uudella tehtaalla Grazissa. Ledwinka vastasi auton suunnittelusta. Autossa kuitenkin käytettiin runsaasti Mercedes-Benzin muiden mallien komponentteja, joten autossa oli jäykkä taka-akseli. Kantavana rakenteena oli kotelorunko. Autosta tuli suosittu useassa maassa poliisin ja armeijan käytössä.
Loppuvaiheet
Erich Ledwinka vetäytyi eläkkeelle vuonna 1976 ja kuoli vuonna 1992.
Queen II
Queen II on brittiläisen Queen-yhtyeen toinen albumi. Se äänitettiin elokuussa 1973 ja julkaistiin vuoden 1974 keväällä. Roger Taylorin kirjoittamaa ”Loser in the Endiä” lukuun ottamatta kaikki albumin kappaleet ovat Freddie Mercuryn ja Brian Mayn käsialaa. Queen II on yhtyeen mittakaavassa tunnelmaltaan poikkeuksellisen synkkä albumi. Albumia on monesti luonnehdittu unohdetuksi klassikoksi; se ei sisällä yhtyeen tunnetuimpia kappaleita eikä saanut kummoista vastaanottoa julkaisunsa jälkeen. Queen II on silti monien fanien, muusikoiden ja kriitikoiden mielestä yhtyeen parhaita albumeja.
Luettelo Hockey Hall of Famen jäsenistä
Siirry kirjaimeen → A B C D E F G H I J K L M N O P Q R S T U V W X Y Z
Stina Ekblad
Myös Stina Ekbladin sisar Ylva Ekblad on näyttelijä.
Luettelo Hockey Hall of Famen jäsenistä
Z
Siirry kirjaimeen → A B C D E F G H I J K L M N O P Q R S T U V W X Y Z
Flapper
Kosmetiikka
Flapper-tyyli edellytti runsasta ehostusta verrattuna siihen, mitä tuolloin pidettiin hyväksyttynä. Flapperit suosivat ”kiss proof” -huulipunan käyttöä. Metallisen huulipunarasian ja puuteripeilin keksiminen nostivat huulipunan muotiin. Tummat silmät, varsinkin kajaalilla reunustetut, kuuluivat tähän tyyliin. Myös poskipunan käyttö yleistyi, kun sen lisääminen ei ollut enää yhtä sotkuista puuhaa kuin aikaisemmin.
Vol. 4
Vol. 4 on englantilaisen heavy metal -yhtye Black Sabbathin syyskuussa 1972 julkaistu, nimensäkin mukaan, neljäs studioalbumi. Albumi on edellisiä levyjä kokeilevampi, sillä on mm. kosketinsoittimia ja jousisovituksia. Albumilta löytyy yhtyeen tunnetuimpia kappaleita, kuten "Snowblind" ja "Supernaut", ja se on myynyt platinaa Pohjois-Amerikassa. Albumi tunnetaan myös kokaiini-viittauksistaan; yhtye poltti sitä runsaasti levyttämisen aikana.
Taustaa
Albumi nauhoitettiin uudessa ympäristössä: Los Angelesin Record Plant-studiolla. Yhtye oli kyllästynyt jatkuvaan kiertue/levy/kiertue-oravanpyörään ja päätti käyttää tulevaan albumiin kerrankin kunnolla aikaa. Kitaristi Tony Iommi: "Kokeilimme jo jonkin verran Master of Realitylla, mutta sekin tehtiin muutamassa päivässä. Vol 4:ään meni kuusi viikkoa. Testasimme mitä ihmeellisimpiä ideoita ja joskus kokonaisen päivänkin vienyt nauhoitus saattoi lopulta jäädä käyttämättä."
Albumin julkaisu
Albumin nimeksi piti alun perin tulla Snowblind. Osbourne: "Päätimme nimetä albumin sillä nimellä, koska olimme löytäneet kokaiinin taian, mutta levy-yhtiössä sanottiin 'ei missään nimessä!'." Lopulta albumi julkaistiin arkisemmalla Vol. 4-nimellä maailmanlaajuisesti 25. syyskuuta 1972. Osbourne promotoi albumia vuonna 1972 seuraavasti: "Uusi levymme on aiempaa melodisempi, mutta se kuulostaa edelleen Black Sabbathilta. En laula enää kitarariffin mukana kuten 'Iron Man'issa, vaan laulan erilaisia melodisia juttuja ja skaalamme on laajempi. Tony sävelsi juuri kitarabiisin, jossa on jousisektio. Se on hieno kappale, ja me halusimme tehdä iloisen kappaleen."
Albumin nykyinen arvostus
Vaikkakin albumi lasketaan yleisimmin yhtyeen klassikosarjaan kuuluvaksi, se on kuitenkin saanut ristiriitaisen vastaanoton niin kriitikoiden kuin fanienkin keskuudessa. Albumia on pidetty monipuolisempana mutta myös hajanaisempana kuin kolmea aiempaa albumia. "Kolme ensimmäistä levyä voisivat olla samasta puusta veistettyjä, mutta Vol. 4:llä aloimme tosissamme kokeilla eri juttuja", totesi Iommi myöhemmin.
2021 Super Deluxe
CD 2: Outtakes – New Mixes
CD 3: Alternative Takes, False Starts & Studio Dialogue
CD 4: Live In The UK 1973
Felicia Day
Day oli International Academy of Web Television -järjestön hallituksessa vuosina 2009–2012.
Mike Richter
Seurajoukkueissa
NHL:ään uutena joukkueena liittynyt Nashville Predators varasi Richterin vuoden 1998 laajennusdraftissa, mutta Richter teki uuden sopimuksen Rangersin kanssa. Richterin seuraavia kausia häiritsivät lukuisat loukkaantumiset, eikä Rangers selvinnyt enää pudotuspeleihin. Kauden 2000–2001 aikana Richteristä tuli Rangersin historian eniten pelejä pelannut maalivahti, kun hän edusti joukkuetta 583 ottelussa, ja ohitti näin Gump Worsleyn ennätyksen. Kauden 2001–2002 lopulla häneltä murtui kallonluu, kun hän sai laukauksen suoraan maskiinsa. Hän palasi vasta seuraavalla kaudella. Hän oli kesällä 2002 sopimukseton, ja Rangers myi hänet Edmonton Oilersiin kesäkuussa 2002 vaihdossa neljännen kierroksen varausoikeuteen NHL:n varaustilaisuudessa 2003. Richter ei kuitenkaan pelannut Edmontonissa otteluakaan, sillä hän teki Rangersin kanssa sopimuksen heinäkuussa.
Pelityyli
Richteriä pidettiin muihin jääkiekkomaalivahteihin verrattuna hieman pienikokoisena, mutta nopearefleksisenä.
Veli Liikanen
Veli Ilmari Liikanen (s. 1979) on suomalainen nuorisotutkija ja entinen vihreiden puoluesihteeri (2019–2023). Hän on Mikkelin kaupunginvaltuutettu (2012–), Etelä-Savon aluevaltuutettu ja Etelä-Savon maakuntavaltuuston varajäsen. Lisäksi hän on toiminut Mikkelin kaupunkiympäristölautakunnan puheenjohtajana sekä Etelä-Savon maakuntahallituksen jäsenenä.
Yksityiselämä
Liikanen on naimisissa ja hänellä on kaksi lasta. Hän on entisen Suomen Pankin pääjohtajan Erkki Liikasen veljenpoika.
Risti (merkki)
Käyttö
Ristiä käytetään myös osoittamaan ilmaus tai tieto vanhentuneeksi tai hylättäväksi.
Kanye West
Ye, aikaisemmin Kanye Omari West, (s. 8. kesäkuuta 1977 Atlanta, Georgia, Yhdysvallat) on yhdysvaltalainen hip hop -artisti, lauluntekijä, tuottaja, ohjaaja, yrittäjä ja muoti- ja pelisuunnittelija. West tuli tunnetuksi tuotettuaan Jay-Z:n vuoden 2001 The Blueprint -albumille useita hiteiksi muodostuneita kappaleita. Westin alkuajan tuotantotyylille tyypillistä oli yhdistää vanhoja soul- ja R&B-sampleja rumpuihin ja muihin instrumentteihin. Westin tyyli on vaihdellut hänen uransa aikana perinteisestä hip-hopista electropoppiin.
Uran vaiheet
Alkuvuonna 2004 ilmestyi Kanye Westin ensimmäinen albumi The College Dropout. Levy oli kaupallinen menestys ja myös kriitikot ylistivät sitä mediassa. Levyltä julkaistiin viisi singleä, muun muassa ”Through The Wire” ja ”Jesus Walks”. Vuonna 2005 ilmestynyt Late Registration -albumi nousi myös suureksi hitiksi ja sai kriitikoilta hyviä arvosteluja. Levyn singlejä ovat esimerkiksi ”Gold Digger” ja ”Touch The Sky”. Touch The Sky-musiikkivideolla esiintyi myös Pamela Anderson. Vuonna 2005–2007 ilmestyi Freshmen Adjustment -trilogia. Levyt olivat kokoelmia, jotka sisälsi aiemmin julkaisemattomia kappaleita. Moni kappaleista on aikaisemmilta mixtapeilta kuten "I'm Good" ja "Get Well Soon". Albumi ei kuitenkaan ollut Roc-A-Fella-julkaisu, eikä sitä useinkaan nähdä virallisena Kanye West -albumina. Toukokuussa 2006 ilmestyi Late Orchestration, joka on legendaarisilla Abbey Road -studioilla äänitetty livealbumi.
Saavutukset
West on yksi maailman myydyimmistä artisteista 21 miljoonalla myydyllä albumilla ja 66 miljoonalla digitaalisella latauksella. Hän on voittanut 21 Grammy-palkintoa, mikä tekee hänestä yhden kaikkien aikojen eniten Grammy-palkintoja saaneista artisteista. Kuusi hänen albumiansa on päässyt Rolling Stone -lehden 500 kaikkien aikojen parhaimman albumin joukkoon. Samainen lehti valitsi Westin My Beautiful Dark Twisted Fantasy -albumin 2010-luvun parhaaksi albumiksi.
Historiallinen romaani
Sotienjälkeinen aika
1940-luvun lopulla ja 1950-luvulla historiallisessa romaanissa kuvastui sotienjälkeinen pessimismi ja siirtyminen pois kansallisista aiheista. Mika Waltarin muinaiseen Egyptiin sijoittuva Sinuhe egyptiläinen edustaa tätä suuntausta ja on maailmanlaajuisesti tunnetuin suomalainen historiallinen romaani. Waltarin muita muinaisiin aikoihin sijoittuvia romaaneja ovat Mikael Karvajalka (1948), Mikael Hakim (1949), Johannes Angelos (1952), Turms, kuolematon (1955), Valtakunnan salaisuus (1959), Ihmiskunnan viholliset (1964) ja Nuori Johannes (1981). Waltarin vanhempia suomalaiskansallisia romaaneja ovat Kaarina Maununtytär (1942) ja Tanssi yli hautojen (1944).
Vuosina 1959–1962 ilmestyi Väinö Linnan trilogia Täällä Pohjantähden alla, joka kuvaa Koskelan suvun ja Pentinkulman kylän vaiheita 1800-luvun lopulta 1950-luvulle. Trilogia toi kansalliset aiheet uudelleen pinnalle mutta aikaisempaa kriittisemmässä valossa. Täällä Pohjantähden alla murensi Suomen sisällissodan voittajapuolen vapaussodan myyttiä ja vaikutti siten myös historiantulkintaan.
Uudempi historiallinen romaani
Poikkeuksellisena suomalaisessa historiallisessa romaanissa voi pitää Björn Kurténin paleofiktiivisiä romaaneja Den svarta tigern (1978, suom. Musta Tiikeri, 1981) ja Mammutens rådare (1984, suom. Mammutin suojelija, 1984), jotka sijoittuvat esihistoriallisiin aikoihin. Kurténin romaanien englanninkieliset käännökset saavuttivat suosiota myös ulkomailla, mikä on poikkeuksellista suomalaiselle historialliselle romaanille.
1990-luvulla Maan aamu -sarjalla on suosiota saavuttanut Raija Oranen. Jännityskirjailijana tunnettu Sirpa Tabet on kirjoittanut kaksi historiallista romaania, jotka tarkastelevat muinaissuomalaista yhteisöä jännityskirjallisuuden keinojen kautta. Useita historiallisia romaaneja 1900-luvulta alkaen ovat julkaisseet myös Aulis Aarnio, Jukka M. Heikkilä ja Juha-Pekka Koskinen.
Jim Peterik
Ides of March
Peterik aloitti esiintymisen 14-vuotiaana vuonna 1964 koulukavereidensa kanssa Illinoisissa. Myöhemmin he antoivat yhtyeelle nimen Ides of March. Kappaleet "Vehicle", "You Wouldn't Listen" ja "L.A. Goodbye" olivat pieniä hittejä 1960-luvun lopussa ja 1970-luvun alussa.
Survivor
Vuonna 1978 Peterik perusti Survivorin yhdessä Frankie Sullivanin kanssa. Pian yhtyeen tukirangaksi saapui Dave Bickler, Dennis Johnson ja Gary Smith.
Saintes
Tiet
thumb|Moottoritien A10 osuus Saintesista kohti Bordeaux'ta
thumb|Saint-Eutropen basilika nähtynä Avenue de Saintongelta
Junat
Saintesin rautatieasema on risteysasema, josta johtaa rata viiteen suuntaan: La Rochellen kautta Nantesiin, Bordeaux'hun, Angoulêmeen, Niortiin ja Royaniin. Näillä radoilla liikennöivistä junista osa kuuluu seudulliseen TER Nouvelle-Aquitaine -verkkoon, osa Intercités-verkkoon.
Vuonna 1894 Saintesiin rakennettiin 3 kilometrin pituinen raitiolinja, jonka päätepysäkki oli rautatieasemalla. Sen liikenne kuitenkin lopetettiin vuonna 1934. Vuonna 1894 rakennettiin myös 21 kilometrin pituinen rautatien sivurata Saintesista Gémozaciin, joka tuohon aikaan oli paikallinen taloudellinen keskus, mutta tämä rata purettiin vuonna 1947.
Paikalliset televisiokanavat
thumb|France 3 Nouvelle-Aquitaine Saintesissa näkyy paikallistelevisiokanava France 3 Nouvelle-Aquitaine.
Jouluyö, juhlayö
Laulun syntyvaiheet
Laulun alkuperästä on useita tarinoita.Yleisimmin kerrotaan miten juuri joulun alla Joseph Mohr joutui vaikean tilanteen eteen. Kirkon urut olivat korjauksen takia soittokelvottomat, eikä jouluyön messusta siten tulisi niin juhlallinen kuin muulloin. Hän pyysi ystäväänsä, kylän urkuria tekemään kirjoittamaansa runoon sävelmän, jossa olisi kaksi solistisääntä, kuoro ja säestyssoittimena kitara. Urkuri Franz Gruber sai sävelmän valmiiksi ja jouluyön messussa 1818 saivat Oberndorfin kyläläiset kuulla ”Jouluyö, juhlayö” laulun ensiesityksen. Kirkko oli Oberndorf bei Salzburgin Pyhän Nikolauksen kirkkon. Sen tilalla on nykyään Stille Nacht -kappeli ja läheinen talo on muutettu Stille Nacht -museoksi.
Laulu on kenties tunnetuin joululaulu. Se on käännetty ainakin 143 eri kielelle ja siitä on ainakin 228 erilaista käännöstä.
Sanat
Jouluyö, juhlayö! Päättynyt kaik on työ. Kaks vain valveil on puolisoa lapsen herttaisen nukkuessa seimikätkyessään, seimikätkyessään.
Suomennokset ja niiden erot
Lauluun on tehty ainakin kahdeksat eri suomalaiset sanat.
päättynyt arjen työ!
Ibbenbüren
Ibbenbüren on keskikokoinen kaupunki (Mittelstadt) Nordrhein-Westfalenin osavaltiossa Saksassa. Se sijaitsee Teutoburgin metsän luoteislaidalla. Kaupungin läpi virtaa Ibbenbürener Aa -joki. Ibbenbürenille myönnettiin kaupunginoikeudet 1. maaliskuuta vuonna 1724.
Maailman Sionistijärjestö
Sionistisen liikkeen päämäärät ilmaistiin kongressin päätöslauselmassa, joka tuli tunnetuksi Baselin ohjelmana. "Sionismi pyrkii luomaan juutalaisille lain turvaaman asuinpaikan Palestiinaan. Tämän tavoitteen saavuttamiseksi kongressi pitää hyödyllisinä seuraavia keinoja: 1) juutalaisten maanviljelijöiden, käsityöläisten ja kauppiaiden asutus Israelin maahan, 2) juutalaisten järjestäytyminen paikallisiin tai yleisiin ryhmiin eri maiden lakien mukaisesti, 3) juutalaisen tunteen ja tietoisuuden vahvistaminen [kansallisen tunteen ja -tietoisuuden], 4) valmistavat askelet niiden hallituksilta saatavien myönnytysten saavuttamiseksi, jotka ovat välttämättömiä sionistisen päämäärän toteutumiseksi".
Ukkonen, täydellinen järki
Populaarikulttuurissa
Vaikka teos on tullut tunnetuksi vasta viime aikoina, sillä on jo ehtinyt olla vaikutusta aikamme kulttuuriin. Toni Morrison käytti katkelmia runosta epigraafeina novelleihinsa Jazz ja Paradise. Umberto Eco sisällytti katkelman Foucaultin heilurin luvun 50 alkuun. Yhtye Current 93 on hyödyntänyt runoa musiikissaan, ja julkaisi albumin nimeltä Thunder Perfect Mind.
Märkä T-paita -kilpailu
Vaikka kilpailussa saatetaan nimetä voittaja, voittaminen ei ole erityisen tärkeää. Märkä T-paita -kilpailuja voidaan pitää stripteasen tapaisena eroottisena viihde-esityksenä. Toisinaan tällaisia kilpailuja järjestetään myös tosi-tv-ohjelmissa, kuten Temptation Islandissa on tehty.
Technicolor (yritys)
Yrityksen pääkonttori sijaitsee Ranskassa, lähellä Pariisin keskustaa sijaitsevassa Issy-les-Moulineaux’ssa. Compagnie Française Thomson-Houston on perustettu vuonna 1893.
Jim Hall
James 'Jim' Ellis Hall (s. 23. heinäkuuta 1935, Abilene, Texas, Yhdysvallat) on yhdysvaltalainen kilpa-autoilija.
Raahen kirkko
Esineistö
Kangasalan urkutehtaan rakentamat 39-äänikertaiset urut olivat vuodelta 1970. Raahen kirkko sai uudet urut peruskorjausremontin yhteydessä. Urkurakentamo Martti Porthan Oy:n toteuttamien Friedrich Ladegast -tyylisten urkujen valmistaminen alkoi kesällä 2012. Uusien urkujen käyttöönottojuhlaa vietettiin 17.3.2013. Kruunut ja lampetit on valmistanut raahelainen taidetakoja A. F. Westman.
Kuvaohjelmien tarjoaminen Suomessa
Tarjoajaksi ilmoittautuminen
Ennen kuin luokiteltuja ja merkittyjä kuvaohjelmia saa tarjota yleisölle, tulee tarjoajan ilmoittautua Mediakasvatus- ja kuvaohjelmakeskuksen ylläpitämään tarjoajarekisteriin. Tarjoajat joutuvat maksamaan vuosittaisen valvontamaksun, jonka suuruus riippuu tarjoamistavoista.